CELEX: 52006PC0616
Language: mt
Date: 2006-10-24
Title: Proposta għal regolament tal-Kunsill li jipprovdi trattament ta’ eżenzjoni mid-dazju għal ingredjenti attivi farmaċewtiċi speċifiċi li għandhom “isem komuni internazzjonali” (INN) mill-Organizzazzjoni Dinjija tas-Saħħa u prodotti speċifiċi użati għal manufattura ta’ farmaċewtiċi lesti u li jemenda l-Anness I tar-Regolament (KEE) Nru 2658/87

Avviż Legali Importanti

|

52006PC0616

Proposta għal regolament tal-Kunsill li jipprovdi trattament ta’ eżenzjoni mid-dazju għal ingredjenti attivi farmaċewtiċi speċifiċi li għandhom “isem komuni internazzjonali” (INN) mill-Organizzazzjoni Dinjija tas-Saħħa u prodotti speċifiċi użati għal manufattura ta’ farmaċewtiċi lesti u li jemenda l-Anness I tar-Regolament (KEE) Nru 2658/87  /* KUMM/2006/0616 finali - ACC 2006/0020 */  

	[pic] | IL-KUMMISSJONI TAL-KOMUNITAJIET EWROPEJ |Brussell, 24.10.2006KUMM(2006) 616 finali2006/0204(ACC)Proposta għalREGOLAMENT TAL-KUNSILLli jipprovdi trattament ta’ eżenzjoni mid-dazju għal ingredjenti attivi farmaċewtiċi speċifiċi li għandhom “isem komuni internazzjonali” (INN) mill-Organizzazzjoni Dinjija tas-Saħħa u prodotti speċifiċi użati għal manufattura ta’ farmaċewtiċi lesti u li jemenda l-Anness I tar-Regolament (KEE) Nru 2658/87(preżentata mill-Kummissjoni)MEMORANDUM TA’ SPJEGAZZJONIIl-Kunsill hawnhekk hu mistieden jawtorizza ż-żieda ta’ 1290 prodott farmaċewtiku u kimiku għal-lista diġà preżenti ta’ 7329 prodott li jibbenefika minn trattament ta’ eżenzjoni mid-dazju konsolidat fuq importazzjoni fl-UE.Il-KE toffri trattament ta’ eżenzjoni mid-dazju lill-importazzjonijiet ta’ 7329 prodott, kif stipulat fir-Reġistru tad-Diskussjonijiet ta’ l-1994 dwar il-kummerċ tal-prodotti farmaċewtiċi, miftiehem fi ħdan l-Organizzazzjoni Dinjija tal-Kummerċ.It-tielet valutazzjoni tal-prodotti koperti mir-Reġistru tnediet fl-2000, skond l-Artikolu 3 tar-Reġistru, li jeħtieġ li l-Parteċipanti jevalwaw għallinqas darba kull tliet snin il-kopertura tal-prodott bil-ħsieb li jdaħħlu prodotti farmaċewtiċi oħrajn għat-tneħħija tat-tariffa. Il-KE ħadet sehem f’dawn id-diskussjonijiet tekniċi. Tul dawn id-diskussjonijiet, il-Parteċipanti kkonkludew li INNs supplimentari u sustanzi intermedjarji użati għall-produzzjoni u l-manufattura ta’ farmaċewtiċi lesti għandhom jingħataw trattament ta’ eżenzjoni mid-dazju u li l-lista ta’ prefissi u suffissi speċifiċi għall-imlieħi, esters jew idrati ta’ l-INNs għandhom jiġu estiżi, u b’hekk iżidu 1290 sustanza ġdida mal-lista ta’ prodotti eliġibbli għal trattament ta’ eżenzjoni mid-dazju.L-Istati Membri ġew ikkonsultati tul id-diskussjonijiet tekniċi.Il-Kunsill hu mistieden jadotta l-proposta mehmuża għal Regolament tal-Kunsill li temenda l-Anness I tar-Regolament tal-Kunsill (KEE) Nru 2658/87 sabiex jestendu t-trattament ta’ eżenzjoni mid-dazju fil-Komunità fil-1290 prodott farmaċewtiku u kimiku msemmi hawn fuq.2006/0204(ACC)Proposta għalREGOLAMENT TAL-KUNSILLli jipprovdi trattament ta’ eżenzjoni mid-dazju għal ingredjenti attivi farmaċewtiċi speċifiċi li għandhom “isem komuni internazzjonali” (INN) mill-Organizzazzjoni Dinjija tas-Saħħa u prodotti speċifiċi użati għal manufattura ta’ farmaċewtiċi lesti u li jemenda l-Anness I tar-Regolament (KEE) Nru 2658/87IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,Wara li kkunsidra l-proposta mill-Kummissjoni[1],Billi:1.  Tul in-negozjati tar-Rawnd ta’ l-Urugwaj, il-Komunità u għadd ta’ pajjiżi qablu li t-trattament ta’ eżenzjoni mid-dazju għandu jingħata lill-prodotti farmaċewtiċi li jaqgħu taħt is-Sistema Armonizzata (HS) il-Kapitolu 30 u l-intestaturi HS 2936, 2937, 2939 u 2941 kif ukoll lill-ingredjenti attivi farmaċewtiċi maħtura li għandhom “isem komuni internazzjonali” (INN) mill-Organizzazzjoni Dinjija tas-Saħħa, imlieħi speċifiċi, esters u idrati ta’ tali INNs, u sustanzi intermedjarji maħtura użati għall-produzzjoni u l-manufattura ta’ prodotti lesti;2.  Ir-riżultati tad-diskussjoniiet, kif stipulati fir-reġistru tad-diskussjonijiet, iddaħħlu fl-iskedi tat-tariffi tal-parteċipanti anness mal-Protokol ta’ Marrakesh tal-GATT 1994;3.  Il-parteċipanti kkonkludew li r-rappreżentanti tal-membri tad-WTO parti mir-rekord tad-diskussjonijiet għandhom jiltaqgħu taħt l-awspiċi tal-Kunsill għan-Negozju fil-Merkanzija tad-WTO, normalment darba kull tliet snin biex jevalwaw il-kopertura tal-prodott bil-ħsieb li jdaħħlu, b’konsensus, prodotti farmaċewtiċi oħrajn għat-tneħħija tat-tariffa;4.  Tnejn minn tali valutazzjonijiet twettqu bil-konklużjoni li għadd ta’ INNS supplimentari u sustanzi intermedjarji użati għall-produzzjoni u l-manifattura ta’ farmaċewtiċi lesti għandhom jingħataw trattament ta’ eżenzjoni mid-dazju u li l-lista ta’ prefissi u suffissi speċifiċi għall-imlieħi, esters jew idrati ta’ l-INNs għandha titkabbar.5.  Tqis li għandha titwettaq it-tielet valutazzjoni li tnediet fl-2000. Din il-valutazzjoni kkonkludiet li għadd ta’ INNS supplimentari u sustanzi intermedjarji użati għall-produzzjoni u l-manifattura ta’ farmaċewtiċi lesti għandhom jingħataw trattament ta’ eżenzjoni mid-dazju, li ċerti minn dawn is-sustanzi intermedjarji għandhom jiġu ttrasferiti għal-lista ta’ l-INNs u li l-lista ta’ prefissi u suffissi speċifiċi għall-imlieħi, esters jew idrati ta’ l-INNs għandha titkabbar.6.  Ir-Regolament tal-Kunsill (KEE) Nru 2658/87[2] stabbilixxa nomenklatura għall-merkanzija, minn hawn ’il quddiem “In-Nomenklatura Magħquda”, u stipula r-rati konvenzjonali tad-dazju tat-Tariffa Komuni tad-Dwana.7.  Ir-Regolament (KEE) Nru 2658/87 għandu għalhekk jiġi emendat kif xieraq,ADOTTA DAN IR-REGOLAMENT:Artikolu 1Il-Kummissjoni se testendi t-trattament ta’ eżenzjoni mid-dazju lill-INNs imniżżla fl-Anness I mill-1 ta’ Jannar 2007.Artikolu 2Mill-1 ta’ Jannar 2007, il-lista ta’ prefissi u suffissi li, flimkien ma' l-INNs jiddeskrivu l-imlieħi, l-esteri u l-idrati ta' l-INNs li huma eliġibbli wkoll għal trattament ta’ eżenzjoni mid-dazju, dment li jiġu kklassifikati fl-istess sottointestatura HS ta’ sitt ċifri bħall-INN korrispondenti, jinbidel b’dak fl-Anness II.Artikolu 3Il-Kummissjoni se testendi t-trattament ta’ eżenzjoni mid-dazju lis-sustanzi intermedjarji użati fil-produzzjoni u l-manufattura ta’ prodotti farmaċewtiċi mniżżla fl-Anness III mill-1 ta’ Jannar 2007.Artikolu 4Mill-1 ta’ Jannar 2007, is-sustanzi intermedjarji mniżżla fl-Anness IV ma jibbenefikawx iżjed minn trattament ta’ eżenzjoni mid-dazju.Artikolu 5L-Annessi 3, 4 u 6 tat-Taqsima II tal-Parti tlieta ta’ l-Anness I tar-Regolament (KEE) Nru 2658/87 (Listi ta’ sustanzi farmaċewtiċi li jikkwalifikaw għal trattament ta’ eżenzjoni mid-dazju), għandhom jiġu emendati kif xieraq.Artikolu 6Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President[…]ANNESSJekk jogħġbok ara d-dokument mehmuż.DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAD-DĦUL1. ISEM TAL-PROPOSTA:Proposta għal Regolament tal-Kunsill li tistipula trattament ta’ eżenzjoni mid-dazju għal ingredjenti attivi farmaċewtiċi speċifiċi li għandhom “isem komuni internazzjonali” (INN) mill-Organizzazzjoni Dinjija tas-Saħħa u prodotti speċifiċi użati għal manufattura ta’ farmaċewtiċi lesti u li jemenda l-Anness I tar-Regolament (KEE) Nru 2658/872. IL-LINJI TAL-BAĠIT:Kapitlu u Artikolu: Il-Kapitolu 12, l-Artikolu 120Ammont stmat għas-sena 2007: 172.5 miljun EUR3. L-IMPATT FINANZJARJU( Il-proposta ma għandha l-ebda implikazzjoni finanzjarjax Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(EUR miljuni sa punt deċimali wieħed)Il-linja tal-baġit | Dħul[3] | Perjodu ta’ 12-il xahar, li jibda jj/xx/ssss | [Sena 2007] |Artikolu 120 | Impatt fuq ir-riżorsi propji | 01/01/2007 | - 172.5 |4. MIŻURI KONTRA L-FRODIDispożizzjoni speċjali Ċ. Prodotti farmaċewtiċi tat-Taqsima II ta’ l-ewwel Parti tad-dispożizzjonijiet Preliminari ta’ l-Anness I tan-Nomenklatura Magħquda tar-Regolament tal-Kunsill (KEE) Nru 2658/87 dwar it-tariffa u n-nomenklatura ta’ l-istatistika u dwar it-Tariffa Doganali Komuni (ĠU L 256 tas-7.9.1987, kif emendat l-aħħar bir-Regolament (KE) Nru 1719/2005, ĠU L 286 tat-28.10.2005).5. RIMARKI OĦRAL-ispiża stmata ta’ din l-operazzjoni ġiet ikkalkulata mill-Kunsill Ewropew ta’ l-Industrija Kimika – CEFIC.Rigward it-tieni aġġornament, il-tfaddil tat-tariffi maħluqa ġie stmat għal madwar 100 miljun euro għall-kumpaniji Ewropej involuti fin-negozju farmaċewtiku. Imsejsa fuq din iċ-ċifra, l-approċċ li jmiss sar għat-tielet aġġornament.-  Fl-aġġornament ta’ l-1999, 272 INNs ġdida u 364 sustanza intermedjarja ġdida jew total ta’ 637 prodott ġdid iddaħħlu fil-ftehim farmaċewtiku.-  Fit-tielet aġġornament, 820 INNs ġdida u 469 sustanza intermedjajra ġdida jew total ta’ 1289 prodott ġdid ġew miżjuda.Id-diviżjoni ta’ l-ammont ta’ 100 miljun euro b’637 umbagħad bil-multiplikazzjoni tar-riżultat b’1289 jagħti madwar 200 miljun euro bħala l-ewwel stima. B’kunsiderazzjoni taċ-ċifra ta’ inflazzjoni ta’ 15%, nestimaw li l-valur għall-2007 hu ta’ madwar 230 miljun euro.L-impatt fuq it-telf tad-dħul li jirriżulta minn dan ir-Regolament jista’ għalhekk ikun stmat għal 230 miljun euro (ammont gross, spejjeż imġarrba fil-ġabra inkluża) x 0.75 – 172.5 miljun euro għas-sena 2007 .In-nuqqas fir-riżorsi proprji tradizzjonali għandu jitranġa mill-Istati Membri billi jżidu l-komponent GNP.[1] ĠU C [...] [...], p.[2] ĠU L 256, 7.9.1987, p. 1. Ir-Regolament kif l-aħħar emendat bir-Regolament (KE) Nru 486/2006 (ĠU L 88, 25.3.2006, p. 1).[3] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25% ta’ l-ispejjeż tal-ġbir.